Reine Brynolfsson

Reine Brynolfsson (s. 15. tammikuuta 1953 Göteborg) on ruotsalainen näyttelijä.

Brynolfsson on esiintynyt useissa ruotsalaisissa elokuvissa ja televisiosarjoissa 1980-luvulta lähtien. Hän on yksi Ruotsissa töitä tekevän brittiohjaaja Colin Nutleyn luottonäyttelijöistä ja näyttelee muun muassa tämän elokuvissa Enkelten talo (1992), Viimeinen tanssi (1993) ja Uutispommi (2001). Brynolfsson on näytellyt myös kansainvälisissä yhteistuotannoissa, kuten Bille Augustin Victor Hugo -filmatisoinnissa Kurjat (1998) ja islantilaisessa viikinkielokuvassa Korpin varjossa (1988).

Ruotsalaiset näyttelijät
Vuonna 1953 syntyneet
Elävät henkilöt